Ha én hídnak neveznék mindent aminek két lába van és korlátolt, akkor sokan megsértődnének. És igen, a typical culvertre tökéletes a leírás, de ahogy mondjuk a M19-es sem egy tipikus autóút, mégsem cimkézzük másnak.
A nemzetközi gyakorlatban a híd és az áteresz közötti határt a 6 méteres szélesség jelenti ( https://civilengineerdk.com/difference-between-bridge-and-culvert/ ), de leírják, hogy a hidak esetén jelentős tér van a híd alsó éle alatt.

De maradjunk a hazai mérnöki felfogásnál, mégiscsak itthon térképezünk. Az 1/1999. (I. 14.) KHVM rendelet szerint a híd olyan műtárgy, amelynek a hídfőkre vagy hídfalazatokra merőlegesen mért nyílása két méternél nagyobb. Az ennél kisebb nyílású, illetve belső átmérőjű műtárgy az áteresz.

Ha nem az utasokra koncentrálunk, hanem a vizesekre, akkor az OVFnél érdemes keresni, a náluk található "Vízépítési műtárgyak" https://vpf.vizugy.hu/reg/ovf/doc/9. Vizepitesi mutargyak_A1.pdf anyagban szerepel a 9.5.7 Hidak bekezdésben, hogy "A hidak alatti szabad magasság a legnagyobb vízszint felett 1 m".

Értem, hogy kint voltál és felmérted a területet, de a fentiek ismeretében biztos vagy benne, hogy hidat láttál és nem átereszt?